User talk:THARIDULRL

Gonnawa Sri Vishnu Dewalaya - ගොන්නව ශ්‍රී විෂ්ණු දේවාලය
ඓතිහාසික ගොන්නව ශ්‍රී විෂ්ණු දේවාලය 1236-1270 දඹදෙණි රාජධානියේ රජකළ දෙවන පරාක්‍රම බාහු රජතුමා විසින් ගොඩනැගු දේවාලයකි.මෙය වයඹ පළාතේ (කුරුණෑගල දිස්ති‍්‍රක්කයේ) සත්කෝරලයේ දේවමැදිහත්පත්තුවේ දේවමැද්දෙකොරලයේ පිහිටා ඇත.මෙය ලංකාවේ ඇති විහාර දේවාලගම් පනත මඟින් පාලනය වන දේවාල 32හි වයඹ පළාතේ ඇති දේවාල පහෙන් පැරණිතම දෙවාලයයි.දේවාලය රාජකාරි වෙනුවෙන් දෙවැනි පරාක්‍රම බාහු රජු විසින් දේවාලයේ සියලුම රාජකාරීන් හා තේවාවන් ඉර හඳ පවත්නා තුරු සිදුකිරීමට ගම්වරයක් ලබාදී ඇත.දේවාලයේ රාජකාරි වෙනුවෙන් ඉඩම් අක්කර 1464ක් ද කුඹුරු 365 අමුණක් ද දේවාලයේ සියලු රාජකාරී කටයුතු වෙනුවෙන් ලබාදී ඇත. මෙම දේවාලයේ සියලු තන්තුරු පාරම් පරිකව පැවතගෙන එනු ලබන අතර එදා සිටම දේවාලයේ නම්බිරාළ තනතුර(ප්‍රධාන කපුරාල) ලබාදී ඇත්තේ රාජගුරු මුදියන්සේ සහ අලංකාර මුදියන්සේ පරම්පරාවටයි එමෙන්ම ප්‍රධාන විධානේ තනතුරද ලබාදී ඇත්තේද එම පරම්පරා දෙකටයි.දේවාලයේ ඇතුල් කට්ටුවේ දේවරාජකාරී සියල්ල පැවරී තිබුනේ මෙම පරම්පරා දෙක සතුවයි.එය පියාගෙන් පුතාට උරුමවීගෙන ගිය සාම්ප්‍රදායික තනතුරක් විය.ඒ වෙනුවෙන් ඔවුන්ට රන්දුන්නට අයිති ඉඩම් ලබාදී ඇත. එයට ඔවුන්ට දෙවියන්ගේ ප්‍රධාන අභාරණය වන රන්දුන්න වැඩමවීම,එයට ඇත තැබීම කළහැකි වුයේ එම පරම්පරාවෙන් පැවතගෙනආ නම්බිරාළ වරයකුට පමණයි. මෙහි ඓතිහාසිකත්වය තව දුරටත් අපට පෙන්වාදිය හැක්කේ මෙහි පෙරහැර සම්ප්‍රදායද එදාසිටම සාම්ප්‍රදායික චාරිත්‍රනුකුලව පවත්වාගෙන ගොස් ඇත.එයට හොදම නිදසුන නම් මහාචාර්ය තෙන්නකෝන් විමලානන්ද මහතා විසින් රචිත 1818 උඩරට මහා කැරැල්ල කෘතියේ සඳහන්වන ආකාරයට උඩරට සමයේ පෙරහැර පැවති දේවාල අතරින් සත්කෝරලයේ පෙරහැර පැවතියේ ගොන්නව,වෑඋඩ,විල්බාව යන දේවාල ත්‍රිත්වයේ බවට සඳහන් වේ. THARIDULRL (talk) 09:56, 12 January 2024 (UTC)

දඹදෙණියෙ දෙවැනි පරාක්‍රමබාහු රජතුමා එක් අවස්ථාවක අසාධ්‍ය වෙනවා. මේ විදියට අසාධ්‍ය වෙන්න හේතුව මොකක් ද කියන එක සම්බන්ධ කාරණාව ජනප්‍රවාදය සඳහන් කරන්නෙ විවිධ විදියට. එක් ජනප්‍රවාදයකට අනුව රජතුමා ඉදිරිපිටට ගැසූ හෙනයක් නිසා ඔහු ගේ කන් බිහිරි වූ බවත්, සිහිනෙන් බිය වීම ඇති වූ බවත් කියැවෙනවා. තවත් අවස්ථාවක කියැවෙන්නෙ රජතුමාට ගොතයක් ඇති වුණු බව. දඹදෙණිය, වාරියපොල ආශ්‍රිත ප්‍රදේශවල කියැවෙන කථාන්දරය අනුව රජතුමා ගේ බඩවැලේ ඇති වුණු පිළිකාවක් නිසා රජතුමා අසාධ්‍ය වුණා.

මේ විදියට ඇති වුණු රෝගී තත්ත්වය නිසා රජතුමා දේව ප්‍රතිරාජ අමාත්‍යවරයා ව දෙවිනුවර උපුල්වන් දේවාලයට යවනවා පිහිටක් බලාපොරොත්තුවෙන් (තවත් මූලාශ්‍රයක තියෙන්නෙ මායා රටේත්, පිහිටි රටේත් ජනතාවට වැඳ පුදා ගැනීම සඳහා දේව රාජ පෙතිකඩ සහ මහ රන් ආයුධය රැගෙන ඒම පිණිස දේව ප්‍රතිරාජ අමාත්‍යවරයා ව යැවූ බව). දෙවිනුවරට ළඟා වෙන අමාත්‍යවරයා රජුට ප්‍රතිකර්මයක් දෙවියන් ගෙන් අසා දැන ගැනීම අරමුණින් එක් දිනක් පෙහෙවස් සමාදන් ව රාත්‍රියේ නින්දට යනවා. උපුල්වන් දෙවියන් සිහිනෙන් දේව ප්‍රතිරාජ අමාත්‍යවරයා ඉදිරියේ පෙනී ඉන්නවා. ඒ බ්‍රාහ්මණ වේෂයකින්.

සිහිනෙන් පෙනුනු උපුල්වන් දෙවියන් කී කාරණාව සම්බන්ධයෙන් අහන්න ලැබෙන තොරතුරුත් විවිධ යි. එක් කථාන්දරයක තියෙන්නෙ කෙකටියා ‍මලේ වක හැරුණත් රජු ගෙ වික්කලුව නො හැරෙන්නේ යැ යි කවියකින් කී බව. තවත් ජනප්‍රවාදයක සඳහන් වෙන්නෙ රජු ‍ගෙ අකුශලයක් පළ දීමක් වශයෙන් මේ තත්ත්වය ඇති වූ බව. වෙනත් කථාන්දරයක කියැවෙන්නෙ රජු ඉතා අසාධ්‍ය තත්ත්වයෙන් පසු වන්නේ යැ යි උපුල්වන් දෙවියන් සිහිනෙන් පැමිණ කී බව.

‍‍‍රජු ගෙ තත්ත්වය පිළිබඳ දැනගත් අමාත්‍යවරයා නැවත දඹදෙණියට ඇවිත් රජතුමාට සියල්ල විස්තර කළා. ඒ අනුව රජතුමා සුව කිරීම පිණිස යාග කිරීමටත්, බෙහෙත් නියම කිරීමටත් අවශ්‍ය බමුණන් ඉන්දියාවෙන් කැඳවාගෙන ආ යුතු බවට යෝජනවා වෙනවා. යෝජනාව අනුවත්, රජතුමා ගෙ අණ කිරීම පරිදිත් තුන් දෙනෙක් දඹදිවට පිටත් වෙන්න නැව් නඟිනවා. මේ විදියට පිටත් වෙන්නෙ ගොන්නව නම්බිරාළ, කටුගම්පළ ජයකඩු සේනාධිපති, රත්හාල්යාලේ නෙත්තිමාල බණ්ඩාර යන අය.

මේ අය දඹදිවින් ගොඩ බැහැලා යන්නෙ කිඹුල්වත් නුවරට (සමහර තැනක කියැවෙන්නෙ උතුරු වගු රටට ගියා කියලා). කිඹුල්වත්නුවර තිබුණු පතැස්සිරිය කියන ගමේ හිටපු බමුණන් සත් දෙනෙක් රජතුමා ගෙ රෝගය සුවපත් කිරීම සඳහා කැඳවාගෙන එන්න යි මේ අය කටයුතු කරන්නෙ (‍මේ අතරින් හය දෙනෙකු ම සහෝදරයින් බවත්, අනෙක් බ්‍රාහ්මණයා මස්සිනා කෙනෙකු බවත් කියැවෙනවා). ලංකාවට ඒම සඳහා දඹදිවින් නැව් නඟින මේ අය මුන්නේශ්වරමට ළඟා වෙනවා. මුන්නේශ්වරමෙ සතියක විතර කාලයක් නැවැතී ඉන්නවා. මේ බමුණු කණ්ඩායම විෂ්ණු දෙවියන් ගෙ ආභරණත් අරගෙන පැමිණි බව යි කියැවෙන්නෙ. ආභරණ දඹදෙණිය තෙක් ගෙන යෑම පිණිස සුදු ගොනෙක් ව භාවිත කළාලු. කිසිදු ගැටලුවකින් තොර ව ගමන් කළ ගොනා, එක් ගමක පොළොවෙන් යම් තරමක් උසින් නැඟී සිටි කුඩා කන්දක් බඳු තැනක නතර වෙනවා. පිරිස කොයි තරම් උත්සාහ කළත් ‍විෂ්ණු ආභරණ පිට මත දරා ගත් සත්ත්වයා අඩියක් වත් ඉදිරියට ගමන් කළේ නැතිලු. ගොනා නතර වුණු තැන යම් විශේෂයක් ඇති බව කල්පනා කළ බ්‍රාහ්මණ කණ්ඩායම තමන් ගෙනා විෂ්ණු ආභරණවලින් කොටසක් එතැන තැන්පත් කරමින් කුඩා දේවාලයක් ගොඩ නඟනවා. පසු කාලයක ‘ගොනා නොම ගිය’ හෙවත් ‘ගොන් නොම ගිය’ යන වචන කීපය මූලික කරගනිමින් එම ප්‍රදේශය ‘ගොන්නව’ කියලා ප්‍රසිද්ධ වෙනවා. ගොන්නව පැරැණි විෂ්ණු දේවාලය අදටත් දකින්න පුළුවන් (පැරැණි ශිලා ලිපියක්, පැරැණි ගල් ළිඳක අවශේෂ සහ රන් තෙළඹු බෝධිය මේ දේවාල භූමියෙ තියෙන තවත් දේවල්. ගොන්නව තවත් එක් කාරණාවක් නිසා වැදැගත් වෙනවා. ‍ඒ දේවමැදි හත් පත්පත්තුවෙ දකුණු දිගින් පැරැණි සීමාව මායිම් කෙරෙන එක සලකුණක් විදියට සඳහන් වෙන්නෙ ‍'ගොන්නව' ගම නිසා).

කොහොම හරි ‍රජතුමාට ප්‍රතිකර්ම කරන්න ආපු බමුණො තමන්ට අවශ්‍ය බෙහෙත් වර්ග අඹරන්න සුදුසු ජය භූමියක් හෙව්වලු. ‘මල්පුදනාගල’ නමින් ප්‍රක‍ට ගල් පොත්ත මේ බමුණො බෙහෙත් සකස් කරන්න තෝරාගත් ස්ථානය බව යි පැවැසෙන්නෙ (පස්සෙ කාලෙක මේ බමුණු කණ්ඩායමේ ප්‍රධානියා වාසභවනය හදා ගන්නෙත් මේ ස්ථානයේලු). කො⁣හොමනමුත් ඔවුන් ගෙ යාග හා ප්‍රතිකර්මවලින් රජතුමා සුවපත් වුණා.

තමන්‍ට කළ සේවය වෙනුවෙන් මේ බමුණන්ට රජතුමා විසින් නින්දගම් ලබා දුන්නා.

මල්පුදනාගලේ සිට හැඬවූ රිදී තම්මැට්ටමක හඬ ඇසෙන ප්‍රමාණය ප්‍රධාන බ්‍රාහ්මණයාට හෙවත් මහ වෙදනාට පවරා දුන්නා. ඒ වගේ ම ඇන්නරුව ගම ඇතුළු තවත් පරිත්‍යාග ලැබුණා. ඔහුට රජු ගෙ නැගණියක් විවාහ කර දුන් බවත් මේ විස්තරයෙ දි පැවැසෙනවා. අනෙක් හය දෙනාට පිළිවෙලින් බමුණුගම, බමුණුපළ, බ්‍රාහ්මණගම, බමුණාකොටුව (බමුණාකොටුව ආශ්‍රිත ප්‍රදේශය වාරියපොල සුමංගල හිමියන් ගෙ ජාත භූමිය බව සඳහන්), බ්‍රාහ්මණදළුව, බමුණුගෙදර යන ගම් නින්දගම් වශයෙන් ලැබුණා.

January 2024
Hello, I'm Dan arndt. I wanted to let you know that one or more of your recent contributions&#32;to Glenn Lumsden have been undone because they did not appear constructive. If you would like to experiment, please use your sandbox. If you have any questions, you can ask for assistance at the Teahouse or the Help desk. Thanks. Dan arndt (talk) 22:59, 12 January 2024 (UTC)